Nyhetsbrev påsken 2019 fra Eidsbugarden Vel

Hjemmeside: www.eidsbugardenvel.com

E-post: eidsbugardenvel@hotmail.com

**Vinterparkering på Tyin**

Alt i alt virker det som om den nye parkeringsordningen på Tyin fungerer tilfredsstillende. Det er likevel enkelte spørsmål som vi vil minne om:

• Lapp i frontruta gjelder ikke lenger.

• Sesongkort på kr. 1500 gjelder for én bil (ett reg. nummer) og kan ikke betales over SMS/mobil. Sesongkortet kan betales på forhånd ved å sende kode P5H REGNUMMER til 474 07 900. Da får du en betalingsanvisning som betales over nettbank. Telefonnummeret står også på skiltet på parkeringsplassen.

• Betaling for et visst antall dager skjer greiest når du ankommer Tyin ved å sende en SMS-kode til 1988. Koder og priser er angitt på skilt på parkeringsplassen (og vedlagte pdf). Dersom du ikke kan betale med SMS, for eksempel fordi du har jobbtelefon og ikke vil belaste arbeidsgiver for private utgifter, så send i stedet koden på SMS til 474 07 900. Da får du tilsendt betalingsanvisning som betales over for eksempel nettbank.

• Parkeringsplassens eier presiserer at betaling må skje FØR man forlater bilen på Tyin. Det skaper mye ekstraarbeid og frustrasjon for de som eier og driver parkeringsplassen å måtte bruke tid på å følge opp de som ikke betaler. Dessverre har dette vist seg å være alt for mange. Husk at vi er helt avhengig av at det blir tilrettelagt for vinterparkering. Dette er en tjeneste vi nødvendigvis må finne oss i å betale for.

**Søppelhåndtering**

Vi minner om dette igjen. Styrets inntrykk er at dette stort sett går greit. Som tidligere kan matavfall ikke kastes i søppelcontainerne. Vi ber om at denne praksisen fortsetter. Det bidrar til at vi får beholde søppelcontainerne inne på Eidsbugarden i framtida også.

**Påskeskirenn**

Det blir tradisjonen tro påskeskirenn for barn og voksne fra Fondsbu påskeaften kl. 15.00. Vi oppfordrer alle til å delta.

**Samling på Sløtafjell på påskeaften**

Tradisjonen tro blir det også samling på Sløtafjell kl. 11.00 på påskeaften. Vi oppfordrer alle til å delta her. En god og sosial start på påskeaften. Gratis utdeling av Dagbladet, VG og Bergens Tidende.

1. **Nyhetsbrev påsken 2019 fra Eidsbugarden Vel. Tillegg**

Etter at nyhetsbrevet ble sendt ut, har vi mottatt følgende informasjon om varelevering fra Joker Tyinkrysset:

**Varelevering fra Joker Tyinkrysset.**

Det blir levering av varer på Eidsbugarden på palmelørdag, onsdag i påskeuken og langfredag.

Varelista må ha kommet til Joker Tyinkrysset innen 48 timer før levering, og sendes som e-post til:

joker.tyinkrysset@joker.no

I tillegg til varene blir det beregnet kr. 600,- som dekker pakking av varene og transport til hytta. Det må også oppgis et mobiltelefonnummer, se nedenfor.

Beløpet som skal betales for de tilsendte varene bli sendt til kunden på sms som så må sende beløpet over «Vipps» til et telefonnummer som oppgis. Varene blir sendt når betalingen er bekreftet.

 Styret